ИЗВОД ИЗ ГУП-а НИША 2010-2025

ГУП-ом Ниша, као планским документом вишег реда, сагледни су потенцијали града, правци развоја јавних служби, саобраћаја, инфраструктуре, пословних и радних зона, становања и туризма, уз дефинисање мера заштите простора и животне средине и утврђивање концепције развоја, уређења простора и грађења на планском подручју, као и критеријума, смерница, урбанистичких норматива и решења за изградњу, реконструкцију и заштиту простора за плански хоризонт до 2025. године.

Важан сегмент сагледавања ГУП-а Ниша односи се и на развој сеоских и приградских насеља, као и на укупни квалитет живота на датом подручју, углавном сконцентрисаном по ободу обухвата ГУП-а Ниша, којем треба омогућити плански и просторни развој, односно квалитетне основе за све активности изградње објеката, коришћења простора, саобраћајнго повезивања и комуналног опремања.

У области развоја сеоских подручја, приоритетни циљ је заустављање депопулације и повећање степена урбанизованости сеоских насеља. То би се постигло дисперзијом привредних капацитета и инвестиција у центре заједнице насеља и смањење разлика у условима живота и рада између села и града. Имајући у виду и квалитетнију и разгранатију путну мрежу, сви најзначајнији капацитети потребни за квалитетнији живот на селу биће доступни становницима у оквиру тридесетоминутне изохроне кретања.

Концепција развоја у области ***саобраћаја*** условљена је стратешким положајем Града Ниша, као раскрснице интерконтиненталних саобраћајних коридора, активним укључењем у европски транспортни систем путног и железничког саобраћаја, развој и подизање квалитета мреже државних путева 2. реда и општинских путева (регионалне и локалне путне мреже), кроз процес рехабилитације и реконструкције, заснован на реализацији просторних услова за дугорочни развој планског подручја, полазећи од идентификованих потреба (ДП IIБ реда бр.426 Ниш-Каменица-, од моста Младости до Каменице).

У оквиру ГУП-а Ниша, ***организација јавних служби***, поштује постојећу заступљеност садржаја и демографски аспект њиховог развоја предвиђајући задржавање, реконструкцију и адаптацију насељских капацитета, уз задовољење просторних, техничких и кадровских услова (обезбеђење територијалне доступности јавних служби).

Потенцијали за развој јавних служби, подразумевају модернизацију постојећих објеката основног образовања и здравствене заштите обезбеђењем равномерног просторног размештаја и територијалне доступности, унапређење система здравствених објеката.

Основни циљеви и концепција развоја у области ***комуналних делатности*** су: дефинисање просторних, саобраћајних и инфраструктурних услова за дугорочни развој комуналних функција 1) обезбеђењем потребног броја трафостаница свих напонских нивоа; 2) предвиђањем простора за развој гасоводне мреже и објеката за широку потрошњу - на планском подручју за која није предвиђена изградња топловодне мреже, планира се изградња мерно-регулационе станице широке потрошње.3) рационализацијом потрошње висококвалитетне воде за пиће изградњом јавне водоводне мреже у свим насељима на подручју Плана ; дефинисањем реалних потреба за водом високог квалитета, размештајем недостајућих запремина резервоарског простора и локација за њихову изградњу, уз прецизирање зона и појасева санитарне заштите око изворишта и објеката за водоснабдевање - концепт развоја подразумева комплетирање прве три и формирање четврте висинске зоне водоснабдевања уз изградњу примарног цевовода до насеља, док се за локално извориште; 4) реализацијом канализационе мреже са изградњом сепаратног система у насељима у којима се тек развија канализација; 5) регулацијом и уређењем протицајног профила Бреничке и Kаменичке реке;6) комплетирањем мреже пијаца (пијачних пунктова) у приградским подручијима; као и 7) обезбеђењем простора за сахрањивање и формирањем мреже санитарно опремљених гробаља, посебно у приградском и сеоском подручју (за оба насеља – Каменицу и Бреницу, предвиђа сеуређење постојећих гробаља).

Постављање нових инфраструктурних мрежа, у оквиру нових траса, треба да буде координирано и у складу са условима одређеним ГУП-ом Ниша.

Постављање нових инфраструктурних мрежа у оквиру постојећих саобраћајних профила треба да буде координирано са постојећом изграђеном мрежом зависно од конкретних услова.

Реконструкција инфраструктурних мрежа треба да буде координирана, тако да се новим решењима обезбеди бољи и функционалнији распоред мреже.

Садржаје у функцији ***спорта и рекреације*** са циљем стварања услова за организациони обухват становништва оба пола и свих старосних група, спортско-рекрационих активности и промовисања и развоја школског спорта, предвидети кроз реализацију спортско - рекреативних садржаја, уз техничко унапређење постојећих локација (инфраструктура, паркинг, спортска опрема, урбани мобилијар и сл.).

У области формирања и уређења ***зелених и слободних површина*** концепт развоја подразумева стварање зона уређених, неизграђених површина за боравак у природи и рекреацију становништва.

Циљеви, правци и потенцијали ***привредног развоја*** стављају акценат на стварање повољног пословног амбијента за инвестирање, развој предузетништва, повећање запослености и јачање конкурентности нишке привреде, кроз планирање *пословно-* *трговинских* и *производних комплекса.* У том смислу неопходно је обезбедити просторне, саобраћајне и инфраструктурне услове за постепено оживљавање појединих привредних грана и боље коришћења територијалног капитала у складу са принципима одрживог развоја и заштите животне средине.

Правци развоја и потенцијали у области ***угоститељства и туризма*** препознати су у промоцији и активирању излетничког, спортско - рекреативног, ловног, риболовног, пословног, транзитног, споменичког туризма, као и традиционалног и модерног угоститељства, уз обезбеђење пропратне супра и инфраструктуре , као и развоју ***сектора******услуга***, дајући подршку приватном предузетништву за оснивање и интензивнији развој трговине на велико и мало и развој производног и услужног занатства.

Основни циљеви и задаци у области ***становања*** подразумевају одржавање и унапређивање квалитета становања, побољшање постојећег стамбеног фонда, обезбеђење већег броја локација за становање прилагођених потребама становника, за различиту врсту изградње (тржишни услови), повећање стамбене површине по становнику, модернизацију инфраструктуре и комуналне опремљености, уз афирмацију центара приградских насеља, као тежишта планског подручја.

ГУП-ом Ниша постојеће и нове стамбене зоне на планском подручју, биће сагледане и дефинисане у оквиру структуре 1/Становања умерених густина у приградским насељима и

2/Становања ниских густина у приградском подручју (викенд зоне).

Циљеви и концепција ***развоја мреже центара*** су успостављање и хијерархијско установљавање система центара са јавним, снабдевачким и услужним функцијама предвиђајући за територију Плана, центре нивоа Насељских центара нових приградских насеља, који ће се комплетирати у оквиру 18 приградских насеља насталих углавном трансформацијом некадашњих сеоских насеља и постепено уклопљених у градску структуру.

Постојећи ***верски објекти*** значајан су културни, историјски и едукативни потенцијал, који нуди и врло значајне туристичке могућности, те се ГУП-ом Ниша предвиђа задржавање свих постојећих верских објеката на својим комплексима.

ГУП Ниша спроводиће се кроз израду и примену "Планских докумената" - планова генералне регулације, уз дефинисане границе обухвата планова генералне регулације за цело грађевинско подручје, по деловима насеља. Конкретним сагледавањем и разрадом простора плановима генералне регулације даје се могућност да се доминантне градске целине и правци сагледају флексибилније од услова датих планом вишег реда.